sagorsarker/bangla-wikipedia huggingface dataset:
লৌহ পর্দা

স্নায়ুযুদ্ধের সময় লৌহ পর্দা ছিল একটি রাজনৈতিক রূপক, যা ১৯৪৫ সালে দ্বিতীয় বিশ্বযুদ্ধের সমাপ্তি থেকে শুরু হয়ে ১৯৯১ সালে স্নায়ুযুদ্ধের সমাপ্তি পর্যন্ত ইউরোপ মহাদেশকে দুইটি পৃথক অঞ্চলে বিভক্তকারী রাজনৈতিক ও ভৌত সীমানাটিকে বর্ণনা করতে ব্যবহৃত হত। এই পরিভাষাটি সোভিয়েত ইউনিয়ন কর্তৃক পশ্চিমা রাষ্ট্রজোট, তাদের মিত্র এবং নিরপেক্ষ রাষ্ট্রগুলির সাথে উন্মুক্ত যোগাযোগ থেকে নিজেকে এবং তার অনুগামী রাষ্ট্রগুলিকে অবরুদ্ধ করার প্রচেষ্টার একটি প্রতীকী উপস্থাপন। লৌহ পর্দার পূর্ব দিকে ছিল সেই দেশগুলি, যারা সোভিয়েত ইউনিয়নের সাথে সংযুক্ত ছিল বা তার দ্বারা প্রভাবিত ছিল, অন্যদিকে পর্দার পশ্চিম দিকে ছিল সেই দেশগুলি, যারা ন্যাটো সামরিক জোটের সদস্য ছিল, অথবা মার্কিন যুক্তরাষ্ট্রের সাথে সংযুক্ত ছিল বা মার্কিন যুক্তরাষ্ট্রের প্রভাবাধীন ছিল; অথবা নামমাত্র নিরপেক্ষ ছিল । লৌহ পর্দার দুই পার্শ্বে পৃথক আন্তর্জাতিক অর্থনৈতিক ও সামরিক জোট গড়ে তোলা হয়েছিল। পরবর্তীতে এটি ক্ষুরধার তার, বেড়া, দেয়াল, মাইনক্ষেত্র এবং প্রহরা-বুরুজের মতো ভৌত প্রতিবন্ধকতাগুলিকেও প্রতিনিধিত্বকারী একটি পারিভাষিক শব্দ হয়ে ওঠে, যা রূপক লৌহ পর্দার কিছু অংশ বরাবর নির্মিত হয়েছিল। এই ভৌত প্রতিবন্ধকতাগুলির মধ্যে বার্লিন প্রাচীর ছিল সবচেয়ে গুরুত্বপূর্ণ।
লৌহ পর্দার পূর্বে অবস্থিত দেশগুলি ছিল পোল্যান্ড, পূর্ব জার্মানি, চেকোস্লোভাকিয়া, হাঙ্গেরি, রোমানিয়া, বুলগেরিয়া, আলবেনিয়া, এবং সোভিয়েত ইউনিয়ন; তবে, পূর্ব জার্মানি, চেকোস্লোভাকিয়া এবং সোভিয়েত ইউনিয়নের অস্তিত্ব এখন আর নেই। সোভিয়েত ইউনিয়ন গঠনকারী দেশগুলি হল রুশ সোভিয়েত যুক্তরাষ্ট্রীয় সমাজতন্ত্র, বেলারুশীয় এসএসআর, লাটভিয়ান এসএসআর, ইউক্রেনীয় এসএসআর, এস্তোনিয়ান এসএসআর, মোল্দাভিয়ান এসএসআর, আর্মেনিয়ান এসএসআর, আজারবাইজান এসএসআর, জর্জিয়ান এসএসআর, উজবেক সোভিয়েত সমাজতান্ত্রিক প্রজাতন্ত্র, কিরগিজ এসএসআর, তাজিক এসএসআর, লিথুয়ানিয়ান এসএসআর, তুর্কমেন এসএসআর এবং কাজাখ এসএসআর । পোল্যান্ডে শান্তিপূর্ণ বিরোধিতার মাধ্যমে লৌহ পর্দা ভেঙে ফেলার ঘটনাগুলি শুরু হয়, এবং হাঙ্গেরি, পূর্ব জার্মানি, বুলগেরিয়া ও চেকোস্লোভাকিয়াতে ছড়িয়ে পড়ে। রোমানিয়া ইউরোপের একমাত্র সমাজতান্ত্রিক রাষ্ট্র হিসেবে সহিংসতার মাধ্যমে তার সরকারকে উৎখাত করে।
কঠোর পৃথকীকরণের রূপক হিসেবে "লৌহপর্দা" পরিভাষাটির ব্যবহার অন্তত ঊনবিংশ শতাব্দীর গোড়ার দিক থেকেই প্রচলিত। এটি আদিতে নাট্যমঞ্চের অগ্নিরোধী পর্দাকে নির্দেশ করতে ব্যবহৃত হয়েছিল। লেখক আলেকজান্ডার ক্যাম্পবেল তার ১৯৪৫ সালের গ্রন্থ ""ইটস ইওর এম্পায়ার"" -এ রূপকার্থে এই শব্দটি ব্যবহার করেছেন, যেখানে তিনি "১৯৪২ সালের জাপানি বিজয়ের পর থেকে নীরবতা এবং বিবাচনের একটি লৌহ পর্দা"-র বর্ণনা দেন। দ্বিতীয় বিশ্বযুদ্ধের সমাপ্তির পরপরই ১৯৪৬ সালের ৫ই মার্চ তারিখে মিজুরির ফুলটন শহরে ব্রিটিশ প্রধানমন্ত্রী উইনস্টন চার্চিল তাঁর ভাষণে এই শব্দবন্ধটি ব্যবহার করেন। এর পরপর স্নায়ুযুদ্ধের প্রতীক হিসেবে পরিভাষাটির জনপ্রিয়তা বৃদ্ধি পায়।
শীতল যুদ্ধের সময় ভৌত সীমান্তের চারপাশে মানুষের কার্যকলাপ হ্রাস পাওয়ার কারণে ঐ স্থানগুলিতে প্রাকৃতিকভাবে একটি জীব-আবাসস্থল গঠিত হয়। বর্তমানে ইউরোপীয় সবুজ বেষ্টনী এরই উত্তরাধিকার বহন করছে।
<nowiki>
</nowiki>
হজ্জ সনদ

হজ্জ সনদ হলো সরকারি নথি যা প্রমাণ করে যে একজন ব্যক্তি হজ্জ সম্পন্ন করেছেন। হজ হলো মক্কায় ইসলামি বাধ্যতামূলক তীর্থযাত্রা। এই সনদগুলি হাজিদের ব্যক্তিগত ও পারিবারিক স্মৃতি হিসেবেও কাজ করে। সনদের উৎপত্তি একাদশ শতাব্দীতে হয়েছে। শতাব্দীর পর শতাব্দী ধরে সনদের শৈলী এবং বিষয়বস্তুতে অনেক বৈচিত্র্য এসেছে।
হজ সনদের আদি ব্যবহার একাদশ শতাব্দীতে শুরু হতে পারে এবং আধুনিক যুগেও এর ব্যবহার রয়ে গেছে। যদিও আগে এই সনদগুলি শুধুমাত্র ধনী তীর্থযাত্রীরা পেত। কিন্তু ১৮শ শতকে ছাপাখানা ও কাগজ তৈরির উন্নতির ফলে এটি আরও সহজলভ্য হয় এবং সাধারণ হাজিরাও তা পেতে শুরু করেন। যদিও অনেক হজ্জ সনদ গণহারে তৈরি করা হয় এবং নির্দিষ্ট ব্যক্তির জন্য তৈরি করা হয় না। তবুও সেগুলিতে হজ্জযাত্রীর নাম এবং তাদের জন্মস্থান উল্লেখ থাকবে যা হজ্জ সম্পন্ন হওয়ার পরে সনদে যোগ করা হয়। ২০শ শতাব্দীর শুরুর দিকের সনদগুলোতে খুব বেশি সাজ-সজ্জা না থাকলেও হাজির হজ সম্পন্ন করার বিস্তারিত তথ্য লেখা থাকত।
হজ সনদ ব্যবহারের প্রথা আধুনিক যুগেও অব্যাহত রয়েছে এবং নতুন প্রযুক্তির সাথে খাপ খাইয়ে নেওয়া হয়েছে। হজযাত্রীদের সংখ্যাও বৃদ্ধি পেয়েছে। ডিজিটাল প্রোগ্রাম এবং অ্যাপের সাহায্যে আধুনিক হজ সনদ তৈরি করা যেতে পারে। নুসুক’ নামে একটি অ্যাপ এর উদাহরণ। অ্যাপটি সৌদি আরবের হজ ও ওমরাহ মন্ত্রণালয়ের তত্ত্বাবধানে চলে। এই অ্যাপ দিয়ে অনলাইনে নিজের পছন্দমতো সনদ তৈরি করা যায়।
সনদগুলি প্রায়শই কাগজে তৈরি করা হত এবং রঙিন কালি, সোনা, রূপা, জলরঙ এবং ক্যালিগ্রাফি দিয়ে সজ্জিত করা হত। অনেক সনদ মক্কা যাত্রার চিত্র তুলে ধরে। সেখানে কাবা এবং মদিনায় নবীর মসজিদের মতো তীর্থযাত্রায় পরিদর্শন করা পবিত্র স্থানগুলি তুলে ধরা হয়েছে। কিছু সনদে শুধু লেখা থাকে। আবার কিছু সনদে অনেক ছবি থাকে। অনেক সময় দুটোই মিলে থাকে। 
সনদের বিষয়বস্তু কখন এবং কে তৈরি করেছে তার উপর নির্ভর করে ব্যাপকভাবে পরিবর্তিত হয়। স্থান এবং ধর্মীয় স্থাপনাগুলি সনদের গুরুত্বপূর্ণ বৈশিষ্ট্য। একজন তীর্থযাত্রী যে স্থানগুলি পরিদর্শন করেছেন সেগুলি সাধারণত কোনও না কোনও আকারে সনদে অন্তর্ভুক্ত থাকে। শিয়া মুসলিমদের ক্ষেত্রে সনদে তাদের বিশেষ পবিত্র স্থানগুলোর উল্লেখও থাকতে পারে।
মক্কার কাবা এবং মসজিদুল হারামের বাকি অংশের চিত্র প্রায়ই দ্বিমাত্রিক। পাখির চোখের দৃষ্টিকোণ থেকে দেখা যায়। হজ সনদের চিত্রে কাবাকে কেন্দ্রস্থলে রাখা হয় এবং এতে কালো পাথর (হাজরে আসওয়াদ) ও দরজার চিত্র দেখা যায়। এই ধরনের চিত্র ১৩শ শতাব্দী থেকে চলে আসছে। এটিতে টাইলসের কাজ ও পাণ্ডুলিপিতে দেখা যায়। ১৭ থেকে ১৮ শতকের মধ্যবর্তী কোনো সময়ের একটি হজ সনদেও এই শৈলী অনুসরণ করা হয়েছে। সেই চিত্রে রঙিন কালি, জলরং, সোনা ও রূপার ব্যবহার করে শহরের বিভিন্ন ভবনের রঙিন চিত্র আঁকা হয়েছে।
বিভিন্ন কারণে একজন ব্যক্তি নিজে থেকে হজ সম্পন্ন করতে নাও পারেন (এর মধ্যে আর্থিক অবস্থা, স্বাস্থ্য বা সামর্থ্য অন্তর্ভুক্ত থাকতে পারে)। তাছাড়া ভ্রমণ সম্পন্ন করার আগেই কেউ কেউ মারাও যেতে পারেন। যারা হজ করতে অক্ষম তারা তাদের হজযাত্রা অন্য কাউকে অর্পণ করতে পারেন যিনি ইতিমধ্যেই তাদের হজ সম্পন্ন করেছেন এবং হজ সনদ পেতে পারেন। এই ক্ষেত্রে সনদে উল্লেখ থাকবে যে অন্য কেউ তার হয়ে হজ সম্পন্ন করেছে।
মধুখালী পাইলট উচ্চ বিদ্যালয়

মধুখালী পাইলট উচ্চ বিদ্যালয় ফরিদপুর জেলার মধুখালী উপজেলার একটি এমপিওভুক্ত মাধ্যমিক বিদ্যালয়। বিদ্যালয়টি ১৯৪৭ সালে বর্তমান মধুখালী পৌরসভায় প্রতিষ্ঠিত হয়। বিদ্যালয়টি ১৯৫৩ সালে সরকারিভাবে স্বীকৃতি লাভ করে এবং ১৯৫৭ সালে প্রথম মেট্রিকুলেশন পরীক্ষায় অংশগ্রহণ করে। ১৯৮২ সালে বিদ্যালয়টিকে এমপিওভুক্ত করা হয়।
আর্মেনীয় অলিম্পিক কমিটি

আর্মেনীয় অলিম্পিক কমিটি (; এছাড়াও সংক্ষেপে আইওসি কোড এআরএম দ্বারা পরিচিত) হলো আর্মেনিয়ার জাতীয় অলিম্পিক কমিটি। এই সংস্থাটির ১৯৯০ সালে প্রতিষ্ঠিত হয়েছে; প্রতিষ্ঠার ৩ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর আর্মেনিয়ার ইয়েরেভানে অবস্থিত।
বর্তমানে আর্মেনীয় অলিম্পিক কমিটির সভাপতির দায়িত্ব পালন করছেন গাগিক সারুকিয়ান, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রাচিয়া রোস্তোমিয়ান।
১৯৯০ সালে আর্মেনিয়ার বহু-ক্রীড়ার সর্বোচ্চ সংস্থা হিসেবে আর্মেনীয় অলিম্পিক কমিটি প্রতিষ্ঠিত হয়েছে। রুবেন হাকোপিয়ান এই সংস্থার প্রথম সভাপতির দায়িত্ব পালন করেছেন, যিনি ১৯৯০ হতে ১৯৯৩ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় ছয় বছর পর আর্মেনিয়া ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
আমর ইবনে দিনার

আমর ইবনে দিনার ( , ) সপ্তম শতাব্দীর একজন মুসলিম আইনজ্ঞ এবং "তাবেয়ীর" হাদিস প্রণেতা ছিলেন। তিনি মক্কার মুফতি হিসেবে দায়িত্ব পালন করেছিলেন।
আমর ইবনে দীনারের সঠিক জন্ম তারিখ অজানা। তবে ইসলামি জীবনী গ্রন্থে অনুমান করা হয়, তিনি খ্রিস্টাব্দে জন্মগ্রহণ করেন। তিনি বনু মাযিজ অথবা বনু জুমার "মাওলা" ছিলেন। তার শৈশবকালে তিনি সম্ভবত মক্কা এবং তায়েফে ইবনে আব্বাসের ছাত্রদের পড়ার মজলিসে যোগদান করেছিলেন। পরে তিনি আতা ইবনে আবি রাবাহ এবং তাউস ইবনে কায়সানের অধীনে পড়াশোনা করেন। তিনি সুধী সমাজে ইতিবাচকভাবে বিবেচিত হতেন। এমনকি তাওস তাঁর ছেলেকে আমরের কাছে পড়তে উৎসাহ দিয়েছিলেন। 
অষ্টম শতাব্দীর শুরুতে তিনি একজন পণ্ডিত হিসেবে খ্যাতি অর্জন করেন এবং আতার মৃত্যুর পর উমাইয়ারা তাকে মক্কার "মুফতির" পদের প্রস্তাব দেয়। তিনি প্রথমে প্রত্যাখ্যান করেছিলেন। কিন্তু পরে আতার উত্তরসূরী কায়েস ইবনে সা'দের মৃত্যুর পর দ্বিতীয়বার পদটি প্রস্তাব পেয়ে তিনি তা গ্রহণ করেন। আমরের সবচেয়ে বিখ্যাত ছাত্র ছিলেন সুফিয়ান ইবনে উয়াইনা। তার মাধ্যমেই আমরের জীবনী সম্পর্কে অনেক তথ্য পাওয়া যায়। 
জীবনীমূলক রচনাগুলি থেকে বোঝা যায় যে তিনি এক অদ্ভুত ব্যক্তিত্বের অধিকারী ছিলেন। তিনি আপাতদৃষ্টিতে ইচ্ছামত প্রশ্নকারীদের উত্তর দিতে অস্বীকৃতি জানাতেন। মসজিদে যাওয়া-আসার সময় ছাত্রদের তাকে বহন করে নিয়ে যেতে বলতেন। কোনো বিষয়ে অসন্তোষ প্রকাশ করতে তিনি কাঁদতেন কিংবা অন্ধের মতো অভিনয় করতেন। তিনি চাইতেন না তার ছাত্ররা তার মতামত লিখে রাখুক, কারণ তার মতামত বদলাতে পারে। একইভাবে, তিনি তাঁর বর্ণিত হাদিসগুলোও লেখার ব্যাপারে অনুৎসাহিত করতেন। যদিও ইবনে উয়াইনাহ সহ অনেকেই তাঁর কাছ থেকে লিখিতভাবে হাদিস বর্ণনা করেছিলেন। 
আমর প্রায় ১২৬ হিজরি (৭৪৩/৭৪৪ খ্রিস্টাব্দ) মারা যান। তার পরে তার সমসাময়িক ইবনে আবি নাজিহ মুফতির দায়িত্ব পান।
তারা তিনজন

তারা তিনজন ছিল লেখক ও নির্মাতা হুমায়ূন আহমেদ রচিত ও পরিচালিত একটি বাংলাদেশি হাস্যনাট্যরসাত্মক টেলিভিশন সিরিজ। এটি ২০০৩ সালে একটি একক টেলিফিল্ম হিসেবে শুরু হয় এবং তিনজন বেকার পুরুষের হাস্যকর জীবনের কাহিনী নিয়ে নির্মিত, যারা নানান উপায়ে জীবিকা নির্বাহ করার চেষ্টা করত। টেলিফিল্মটির জনপ্রিয়তার কারণে ২০০০-এর দশকে একাধিক সিক্যুয়েল নির্মিত হয়। এটি হুমায়ূন আহমেদের অন্যতম সফল টেলিভিশন কাজ হিসেবে বিবেচিত।
সিরিজটি তিনজন বেকার লোকের জীবন অনুসরণ করে—যাদের একজনে মামা-ভাগ্নে, অন্যজন তাদের সঙ্গী। একজন ছোটখাটো প্রতারক, একজন সরল এবং আজ্ঞাবহ, এবং তৃতীয়জন মজার চরিত্র।
প্রতিটি টেলিফিল্মে তারা একটি নতুন উদ্যোগ নেয়—চা দোকান খোলা থেকে শুরু করে ফুটপাতের খাবার বিক্রি—কিন্তু প্রতিবারই তাদের পরিকল্পনা ব্যর্থ হয়। তবে তাদের বন্ধুত্ব ও একে অপরের প্রতি আনুগত্য দৃষ্টান্তমূলক ছিল। এই হালকা-চালে অথচ ব্যঙ্গাত্মক রচনাশৈলী, দারিদ্র্য ও বেকারত্ব নিয়ে নির্মিত এই সিরিজ ব্যাপকভাবে দর্শকপ্রিয়তা পেয়েছিল।
"তারা তিনজন" সিরিজটি ব্যাপক জনপ্রিয়তা লাভ করেছিল এবং এর বুদ্ধিদীপ্ত রচনা ও স্মরণীয় চরিত্রগুলোর জন্য প্রশংসিত হয়েছিল। অভিনেতা এজাজুল ইসলাম, ফারুক আহমেদ (নাট্যাভিনেতা) ও স্বাধীন খসরু-এর মধ্যে রসায়ন সিরিজটির অন্যতম আকর্ষণ ছিল। একাধিক সাক্ষাৎকারে তারা সিরিজটির গুরুত্ব ও জনপ্রিয়তা নিয়ে আলোচনা করেছেন।
জনপ্রিয়তার কারণে হুমায়ূন আহমেদ এই সিরিজের আরও কিছু টেলিফিল্ম নির্মাণ করেছিলেন এবং এটি বাংলাদেশের টেলিভিশন ইতিহাসে অন্যতম দীর্ঘ ও প্রিয় কমেডি সিরিজে পরিণত হয়। ২০২৫ সালে, একটি ওটিটি প্ল্যাটফর্মে সিরিজটির আত্মিক পুনর্জন্মের পরিকল্পনার খবর প্রকাশিত হয়েছিল।
হুমায়ূন আহমেদের মৃত্যুর প্রায় এক দশক পর, ২০২৫ সালে 'তারা তিনজন' নাটকের জনপ্রিয় চরিত্রগুলোকে নিয়ে নতুন একটি প্রজেক্ট নির্মাণ করা হয়েছে। এই নতুন সংস্করণের নাম রাখা হয়েছে ওরা তিনজন। এটি পাঁচ পর্বের একটি স্বল্পদৈর্ঘ্য ধারাবাহিক, যা ওটিটি প্ল্যাটফর্মে প্রকাশের পরিকল্পনা রয়েছে।
নতুন নির্মাণে আগের ত্রয়ী — ফারুক আহমেদ (নাট্যাভিনেতা), এজাজুল ইসলাম এবং স্বাধীন খসরু — আবারও একসঙ্গে পর্দায় হাজির হচ্ছেন তাদের পূর্বের চরিত্রে। এই প্রজেক্ট পরিচালনা করছেন হুমায়ূন আহমেদের পুত্র নুহাশ হুমায়ূন। ইতোমধ্যে গাজীপুরের বিভিন্ন লোকেশনে নাটকটির শুটিং সম্পন্ন হয়েছে।
সিলেটি জাতীয়তাবাদ

সিলেটি জাতীয়তাবাদ হল সিলেটের ভাষা, ইতিহাস এবং সংস্কৃতির উপর ভিত্তি করে একটি স্বতন্ত্র সিলেটি পরিচয় প্রতিষ্ঠার জন্য একটি সাংস্কৃতিক ও সামাজিক বিতর্ক। তারা দাবি করে যে সিলেটি বাংলার কোন উপভাষা নয় বরং এটি তার নিজস্ব ভাষা।বৃহত্তর সিলেট এবং প্রবাসীদের মধ্যে সিলেটি ভাষা পুনরুজ্জীবনের মধ্য দিয়ে যাচ্ছে, যা এর সাথে এক বিরাট প্রতীকী তাৎপর্য নিয়ে আসছে। 
সিলেট-শিলচর উৎসব, যা "ইন্দো-বাংলাদেশ উৎসব" নামেও পরিচিত, এটি ১৯৪৭ সালের দেশভাগের পর বিচ্ছিন্ন হয়ে পড়া সিলেটিদের পুনর্মিলনের একটি উৎসব। বিভিন্ন সংস্কৃতির সংযোগ স্থাপন এবং শিলচর ও সিলেট শহরের মধ্যে নতুন সম্পর্ক স্থাপনের গুরুত্বের উপর জোর দিয়ে, এই উৎসবটি একটি সাংস্কৃতিক এবং কূটনৈতিক মহৎ অনুষ্ঠান।দ্বিপাক্ষিক সম্পর্ক জোরদারে এই অনুষ্ঠানের গুরুত্বের উপর আবারও জোর দিয়ে, উভয় দেশের বিশিষ্ট ব্যক্তিরা এই উৎসবে অংশগ্রহণ করার সম্ভাবনা রয়েছে। 
যুক্তরাজ্যের লন্ডন বিশ্ববিদ্যালয়ে সিলেটি ভাষা এবং সিলেটি নাগরী লিপি পুনরুজ্জীবিত করার চেষ্টা চলছে। এর নাম "সিলেটি প্রজেক্ট"। এই মুহূর্তে, একটি সিলেটি অভিধান এবং সিলেটি নাগরীতে পড়া এবং লেখা শেখার উপায় রয়েছে। সিলেটি ভাষায় গান, বই, কবিতা এবং গল্প রয়েছে। লন্ডনের স্কুলগুলিতে এখন বাংলার পাশাপাশি সিলেটি ভাষা শেখার সুযোগ রয়েছে, যুক্তরাজ্যে অনেক পরিবার আছে যারা প্রমিত বাংলায় কথা বলতে পারে না, এবং সিলেটি এবং ইংরেজি তাদের প্রধান ভাষা।
রোনান সুলিভান (ফুটবলার)

রোনান সুলিভান (Ronan Sullivan) (জন্ম: ২০০৮) হলেন একজন বাংলাদেশি বংশোদ্ভূত আমেরিকান ফুটবলার, যিনি মার্কিন যুক্তরাষ্ট্রের ফিলাডেলফিয়া ইউনিয়ন একাডেমির হয়ে খেলেন। তিনি মূলত একজন আক্রমণাত্মক উইং/ফরওয়ার্ড।
রোনান সুলিভান প্রাথমিকভাবে এফসি ডেলকো ক্লাবের যুব দলে খেলেছেন। ২০২৫ সালের ফেব্রুয়ারিতে তিনি ও তার যমজ ভাই ডেকলান সুলিভান ফিলাডেলফিয়া ইউনিয়ন একাডেমিতে যোগ দেন। সেখানে তারা তাদের বড় ভাই কুইন সুলিভান ও কনিষ্ঠ ভাই ক্যাভান সুলিভানের সঙ্গে খেলছেন।
রোনান ও ডেকলান সুলিভান উভয়েই বাংলাদেশি বংশোদ্ভূত। তারা বাংলাদেশের প্রতিনিধিত্ব করতে চান। এই বিষয়ে বাফুফের সঙ্গে তাদের যোগাযোগ চলছে।
রোনান সুলিভানের বড় ভাই কুইন সুলিভান ফিলাডেলফিয়া ইউনিয়ন ক্লাবের সিনিয়র দলে খেলেন। যমজ ভাই ডেকলানও একই একাডেমির সদস্য এবং তাদের কনিষ্ঠ ভাই ক্যাভান সুলিভান মার্কিন যুক্তরাষ্ট্রের যুব দলে খেলেন।
অনুমানকারীর পক্ষপাত

পরিসংখ্যানে অনুমানকারীর পক্ষপাত () হলো অনুমানকারীটির প্রত্যাশিত মান এবং যে প্যারামিটারের মান অনুমান করা হচ্ছে সে প্যারামিটারের প্রকৃত মানের পার্থক্য। পক্ষপাত শূন্য হলে অনুমানকারীটিকে পক্ষপাতহীন বলা হয়। সাধারণত, অনুমানের কাজে পক্ষপাতহীন অনুমানকারী ব্যবহার করাটাই কাম্য। তবে বিশেষ কিছু ক্ষেত্রে পক্ষপাতহীন অনুমানকারীর চেয়ে পক্ষপাতদুষ্ট অনুমানকারীই ভালো ফলাফল দেয়। 
কোনো প্যারামিটারের জন্য সবসময় পক্ষপাতহীন অনুমানকারী নাও থাকতে পারে। উদাহরণস্বরূপ, formula_1 হলে formula_2 এর জন্য কোনো পক্ষপাতহীন অনুমানকারী পাওয়া যাবে না। 
আবার, formula_3 অনুমানকারীটি formula_4 প্যারামিটারের জন্য পক্ষপাতহীন হলেও formula_5-এর জন্য formula_6 অনুমানকারীটি পক্ষপাতহীন নাও হতে পারে। যেমন, নমুনা ভেদাঙ্ক formula_7 পপুলেশন ভেদাঙ্ক formula_8-এর জন্য পক্ষপাতহীন হলেও নমুনা পরিমিত ব্যবধান formula_9 পপুলেশন পরিমিত ব্যবধান formula_10-এর জন্য পক্ষপাতহীন নয়।
কোনো প্যারামিটার formula_4-এর অনুমানকারী formula_3-এর পক্ষপাত হবে ,
formula_13
তালেবে ইলম

তালেবে ইলম বা তালিবুল ইলম (আরবি: طالب علم/ طالب العلم; আক্ষরিক অর্থে: জ্ঞান অন্বেষণকারী) হল একজন ব্যক্তি, যে শরিয়ত-বিষয়ক জ্ঞান অর্জনে লিপ্ত থাকে; এতে আগ্রহী থাকে এবং তা অর্জনের প্রচেষ্টা চালায়। একটি হাদিসে নবী মুহাম্মদ বলেছেন: "নিশ্চয়ই ফেরেশতারা তালেবে ইলমের প্রতি সন্তুষ্ট হয়ে (তাদের চলার পথে) তাদের ডানা বিছিয়ে দেয়"। পবিত্র কুরআনে ইলম (জ্ঞান) ও তালেবে ইলমদের (জ্ঞানী) প্রশংসা করেছেন এবং মুসলমানদের জ্ঞান অর্জনের প্রতি উৎসাহিত করেছেন। ইসলাম ধর্মে জ্ঞান অর্জনকে অন্যতম শ্রেষ্ঠ সৎকর্ম এবং ইবাদত হিসেবে গণ্য করা হয়েছে, যা আল্লাহর পথে সংগ্রামের একটি অংশ হিসেবেও বিবেচিত। কুরআনে বলা হয়েছে: "তোমাদের মধ্যে যারা ঈমান এনেছে এবং যাদের জ্ঞান দান করা হয়েছে, আল্লাহ তাদের মর্যাদা বৃদ্ধি করবেন" (সূরা মুজাদালা: ১১)। এছাড়া তারা নবীগণের জ্ঞানের উত্তরাধিকারী হিসেবেও বিবেচিত হয়েছেন। 
ইসলাম কেবল জ্ঞানার্জনের প্রতি উৎসাহিতই করেনি; বরং কিছু জ্ঞানের অর্জনকে ধর্মীয় ও নৈতিক দায়িত্ব হিসেবে নির্ধারণ করেছে। একটি হাদিসে বলা হয়েছে: জ্ঞান অর্জন প্রত্যেক মুসলিম নর-নারীর জন্য ফরজ। ইসলামের বিভিন্ন বিধান সঠিকভাবে পালন করার জন্য প্রয়োজনীয় জ্ঞান অর্জন করা অপরিহার্য। এটি দুই প্রকার: ফরজে আইন; (ব্যক্তিগত বাধ্যতামূলক জ্ঞান) এটি এমন জ্ঞান, যা প্রত্যেক মুসলিমের জন্য অপরিহার্য। যেমন:
দ্বিতীয় হল ফরজে কিফায়া, (সমষ্টিগত বাধ্যতামূলক জ্ঞান) এটি সেই জ্ঞান, যা কিছু সংখ্যক ব্যক্তি অর্জন করলে সমাজের অন্যান্য ব্যক্তিদের দায়িত্ব মুক্ত হয়ে যায়। তবে যদি কেউ তা না শেখে, তাহলে সবাই অপরাধী হিসেবে বিবেচিত হবে। 
তালেব ইলম সম্পর্কে রচিত গ্রন্থাবলীতে তাদের বেশ কিছু শিষ্টাচার উল্লেখ করা হয়েছে:
শিক্ষার্থীদের নিজেদের পাঠ্যবইয়ের সঙ্গে কিছু বিশেষ পদ্ধতিতে আচরণ করা উচিত; যেমন:
হুশাম আল-হুসাইনি

হুশাম আল-হুসাইনি হলেন কারবালা ইসলামিক শিক্ষা কেন্দ্রের একজন ইরাকি-আমেরিকান শেখ। এটি মিশিগানের ডিয়ারবর্নে অবস্থিত একটি শিয়া মসজিদ, যা মূলত ইরাকি এবং লেবানিজ বংশোদ্ভূতদের সেবা করে। ১৯৭০-এর দশকের শেষের দিকে সাদ্দাম হুসাইন ক্ষমতায় আসার সময় আল-হুসাইনি মার্কিন যুক্তরাষ্ট্রে আসেন। তিনি আমেরিকায় অবস্থিত ইরাকি প্রবাসী সম্প্রদায়ের একজন মুখপাত্র। আল-হুসাইনি ২০০৩ সালে ইরাকে মার্কিন আক্রমণের একজন বিশিষ্ট সমর্থক। ইরাকে আমেরিকান দখলদারিত্বের সময়, আল-হুসাইনি হুসাইনের শাসনের পতনকে সমর্থন করলেও পরে তিনি অব্যাহত দখলদারিত্বকে আরও রক্তপাতের কারণ হিসেবে সমালোচনা করতে থাকেন।
ইমাম হুশাম আল-হুসাইনি মেট্রো-ডেট্রয়েট এলাকায় ২৫ বছরেরও বেশি সময় ধরে সম্প্রদায় বিষয়ক কাজে সক্রিয় আছেন। তিনি কারবালা ইসলামিক শিক্ষা কেন্দ্রের পরিচালক।
আল-হুসাইনি নিরাপত্তা ব্যবস্থার ক্ষেত্রে মার্কিন যুক্তরাষ্ট্রের সাথে সহযোগিতা করেছেন, উদাহরণস্বরূপ, এমন একটি মামলায় যেখানে ডেট্রয়েট এলাকার বাসিন্দা নাজিব শেমামিকে গুপ্তচর হিসেবে অভিযুক্ত করা হয়েছে। তিনি ২০০৩ সালে ইরাক আক্রমণের সমর্থনে করেছিলেন, যুদ্ধ-পন্থী সমাবেশে অংশগ্রহণ করেছিলেন এবং সংঘাতের পরিকল্পনার সময় পেন্টাগনে পল উলফোভিটজের সাথে দেখা করেছিলেন। ইরান এবং লেবানন, সিরিয়া, ইরাক ওইয়েমেনে এর সম্প্রসারণের প্রশংসা করার জন্য আল-হুসাইনি বিতর্কের মুখে পড়েন। 
২০ জানুয়ারি, ২০২৫ তারিখে ডোনাল্ড ট্রাম্পের দ্বিতীয় অভিষেক অনুষ্ঠানে মার্কিন যুক্তরাষ্ট্রের রাষ্ট্রপতির অভিষেক অনুষ্ঠানে প্রথমবারের মতো একজন মুসলিম নেতার পক্ষ থেকে হুসাইনির আশীর্বাদ গ্রহণের কথা ছিল, কিন্তু তিনি উপস্থিত ছিলেন না।
সালিহ মির্জাবেয়োগলু

সালিহ মির্জাবেয়োগলু (আসল নাম সালিহ ইজেত এরদিশ ; ১০ মে ১৯৫০, এরজিনকানে - ১৬ মে ২০১৮, ইয়ালোভাতে ) ছিলেন একজন তুর্কি ইসলামপন্থী জঙ্গি নেতা এবং ধর্মীয় মৌলবাদী। মির্জাবেয়োগলু, মূলত বিটলিসের বাসিন্দা যিনি একজন জাতিগত কুর্দি । তিনি একটি বিশিষ্ট ইসলামপন্থী পরিবারে জন্মগ্রহণ করেন যারা নকশবন্দি এবং নুরকু উভয় ভ্রাতৃত্বের সাথে ঘনিষ্ঠ ছিল এবং ১৯২৫ সালে নবপ্রতিষ্ঠিত তুর্কি প্রজাতন্ত্রের বিরুদ্ধে কুর্দি শেখ সাইদ বিদ্রোহের সাথে জড়িত ছিল। তার সমর্থকদের বেশিরভাগই ছিলেন কুর্দি।
১৯৭৫ সালে, তিনি এবং তার বন্ধুরা "গোলগে" (ছায়া) নামে একটি রাজনৈতিক পত্রিকা প্রকাশ করেন। মির্জাবেওলু ইসলামপন্থী কবি নেসিপ ফাজল কিসাকুরেক দ্বারা প্রভাবিত হয়েছিলেন যিনি "বুয়ুক দোগু" নামে একটি পত্রিকা প্রকাশ করেছিলেন। 
তিনি তুরস্কে একটি জঙ্গি ইসলামপন্থী গোষ্ঠী গ্রেট ইস্টার্ন ইসলামিক রেইডার্স ফ্রন্ট (আইবিডিএ-সি) এর আদর্শবাদী এবং কথিত নেতা। বলপ্রয়োগের মাধ্যমে সাংবিধানিক ব্যবস্থা উৎখাতের চেষ্টা করার অভিযোগে তাকে ১৯৯৮ সালের ২৯ ডিসেম্বর গ্রেপ্তার করা হয়। পরবর্তীকালে, 'নেতৃত্বহীন প্রতিরোধের' ধারণা অনুসরণ করে, ব্যাংক, সিনাগগ, গির্জা, মদ পরিবেশনকারী স্থান এবং টিভি স্টেশনগুলোতে আরও আক্রমণের দাবি করে এমন গোষ্ঠীগুলো দাবি করে যে তারাও আইবিডিএ-সি এর অংশ। ইস্তাম্বুলের বোমা হামলায় ব্রিটিশ কনসাল জেনারেল রজার শর্টসহ ৬৫ জন নিহত হন। এতে মির্জাবেয়োগলুকে যাবজ্জীবন কারাদণ্ড দেওয়া হয়েছিল। 
২৩ জুলাই ২০১৪ তারিখে, তিনি কারাগার থেকে মুক্তি পান এবং ২৯ নভেম্বর ২০১৪ তারিখে রাষ্ট্রপতি রিজেপ তাইয়িপ এরদোয়ানের সাথে পরামর্শ করেন। 
তিনি ৫০টি বই লিখেছেন।
বনু বকর ইবনে আবদ মানাত

বকর ইবনে আবদ মানাত ( আরবি : بكر بن عبد مناة) যারা বনু বকর ইবনে আবদ মানাত বা কেবল বনু বকর নামেও পরিচিত, তারা হল আরব উপদ্বীপের হেজাজ অঞ্চলে অবস্থিত একটি আরব উপজাতি। তারা কুরাইশ উপজাতি কনফেডারেশনের মায়ের দিকের অংশ এবং ৭ম শতাব্দীতে ইসলামের উত্থানের আগে কুরাইশদের প্রতিদ্বন্দ্বী ছিল। বকর ইবনে আবদ মানাতও চারটি গোত্রে বিভক্ত, যাদের সকলেই এখন প্রধানত মুসলিম।
বকর ইবনে আবদ মানাত বকরের বংশধর, যিনি আবদ মানাত এর পুত্র, যিনি কিনানার পুত্র। সম্পূর্ণ বংশ নিম্নরূপ; "বকর ইবনে আবদ মানাত ইবনে কিনানা ইবনে খুযায়মা ইবনে মুদরিকা ইবনে ইলিয়াস ইবনে মুদার ইবনে নিজার ইবনে মাআদ ইবনে আদনান" । অতএব, তারা একটি আদনানি উপজাতি এবং মুদার উপজাতি গোষ্ঠীর বংশধর। 
বকর ইবনে আবদ মানাত-এর চারটি বংশ রয়েছে:
জুরহুম কাবা শরীফে হাজীদের উপর অন্যায়ভাবে কর আরোপ শুরু করার পর, বকর ইবনে আবদ মানাত বনু খুজা'আহর সাথে সহযোগিতা করে জুরহুম গোত্রকে মক্কা থেকে বিতাড়িত করেন। তবে পরবর্তী বছরগুলোতে, বকর মুসলিম হয়ে যাওয়া বনু খুজা'আহদের বিরুদ্ধে আগ্রাসন প্রদর্শন করেন; এটি ছিল ৬৩০ খ্রিস্টাব্দে ইসলামী নবী মুহাম্মদের নেতৃত্বে মক্কা বিজয়ের অন্যতম কারণ। 
কুরাইশ এবং বকর ইবনে আবদ মানাত পরস্পর সম্পর্কিত। ইসলাম-পূর্ব যুগে তাদের মধ্যে কয়েকটি প্রতিদ্বন্দ্বিতা ছিল, যেমন যাত নাকিফের দ্বন্দ্ব, যা কুসাই ইবনে কিলাব কর্তৃক মক্কা দখলের পর কুরাইশদের বিরুদ্ধে বকরের ক্ষোভের সূত্রপাত করেছিল। 
বকর ইবনে আবদ মানাত দক্ষিণ আরবের বহুঈশ্বরবাদের অনুসারী ছিল। মক্কা বিজয়ের পর, বকর ইবনে আবদ মানাত বংশের বেশিরভাগই ইসলাম গ্রহণ করেন। বকরের প্রাথমিক যুগের উল্লেখযোগ্য মুসলিমদের মধ্যে রয়েছেন আবু জর আল-গিফারী, যিনি একজন সাহাবি এবং প্রথম দিকেই ইসলাম গ্রহণ করেছিলেন। অন্যান্য মুসলিমদের মধ্যে রয়েছেন আবু ওয়াকিদ আল-লাইথি, যিনি একজন সাহাবি এবং হাদীস বর্ণনাকারীও ছিলেন। 
বকর ইবনে আবদ মানাত-এর বংশধররা আজও জীবিত আছেন এবং তারা কেবল আরবের হেজাজ অঞ্চলেই নয়, জর্ডান ও মিশরেও বাস করেন।
ইসিওমা ড্যানিয়েল

ইসিওমা নেকেমদিলিম নকিরুকা ড্যানিয়েল (জন্ম ১৯৮১) একজন নাইজেরিয়ান সাংবাদিক যার ২০০২ সালের সংবাদপত্রের নিবন্ধে ইসলামের নবী মুহাম্মদকে নিয়ে মন্তব্যের ফলে মিস ওয়ার্ল্ড দাঙ্গা শুরু হয় এবং তার জীবনের উপর ফতোয়া জারি করা হয়। জিহাদিদের কারণে শেষ পর্যন্ত তাকে দেশ ছেড়ে পালাতে হয়েছিল।
ইসিওমা ড্যানিয়েল ইউনিভার্সিটি অফ সেন্ট্রাল ল্যাঙ্কাশায়ারে তিন বছর সাংবাদিকতা এবং রাজনীতি নিয়ে পড়াশোনা করেন এবং ২০০১ সালের গ্রীষ্মে স্নাতক ডিগ্রি অর্জন করেন। সাংবাদিক হিসেবে তার প্রথম কাজ ছিল লেগোস-ভিত্তিক জাতীয় দৈনিক পত্রিকা "দিসডে-" তে। 
একজন ফ্যাশন লেখক হিসেবে, তিনি ১৬ নভেম্বর, ২০০২ সালে মিস ওয়ার্ল্ড সৌন্দর্য প্রতিযোগিতার উপর একটি মন্তব্য লেখেন, যা সেই বছরের শেষের দিকে নাইজেরিয়ায় অনুষ্ঠিত হওয়ার কথা ছিল। নাইজেরিয়ান মুসলিম সম্প্রদায়ের প্রতিযোগিতার বিরোধিতাকে সম্বোধন করে তিনি নিম্নলিখিত মন্তব্য করেছেন:
ড্যানিয়েলের মতে, বাক্যটি শেষ মুহূর্তে যোগ করা হয়েছিল; তিনি মনে করেছিলেন এটি "মজার এবং হালকা" এবং "এটিকে কারও গুরুত্ব সহকারে নেওয়া বা খুব বেশি হট্টগোল করা উচিত নয়"। তবে, সেই চিন্তা দ্রুত ভুল প্রমাণিত হয়, কারণ প্রকাশনাটি সহিংস ধর্মীয় দাঙ্গার সূত্রপাত করে যার ফলে ২০০ জনেরও বেশি লোক মারা যায় এবং ১,০০০ জন আহত হয়, এবং ১১,০০০ মানুষ গৃহহীন হয়। প্রথম পৃষ্ঠায় পত্রিকাটির ক্ষমা চাওয়া এবং প্রত্যাহার করা সত্ত্বেও, "দিসডে-এর" কাদুনা অফিসগুলোতে আগুন লাগানো হয়েছে। 
ড্যানিয়েল তার প্রবন্ধ প্রকাশের পরদিনই সংবাদপত্র থেকে পদত্যাগ করেন। এর কিছুক্ষণ পরেই, তার নিরাপত্তার ভয়ে এবং নাইজেরিয়ান রাষ্ট্রীয় নিরাপত্তা বাহিনীর আসন্ন জিজ্ঞাসাবাদের বিষয়ে চিন্তিত হয়ে, তিনি দেশ ছেড়ে বেনিনের উদ্দেশ্যে রওনা হন। 
২০০২ সালের ২৬ নভেম্বর জামফারা রাজ্যের একটি ইসলামপন্থী সরকার ইসিওমা ড্যানিয়েলের বিরুদ্ধে একটি ফতোয়া জারি করে; জামফারা ডেপুটি গভর্নর মামুদা আলিউ শিনকাফির ভাষায়, যা পরে স্থানীয় রেডিওতে সম্প্রচারিত হয়:
যদিও নাইজেরিয়ান সরকার রায়টিকে "অসাংবিধানিক" এবং "অকার্যকর" বলে নিন্দা করেছে, মুসলিম নেতারা এর বৈধতা নিয়ে বিভক্ত ছিলেন, কেউ কেউ যুক্তি দিয়েছিলেন যে পরবর্তীকালে প্রত্যাহার এবং ক্ষমা চাওয়ার অর্থ ফতোয়াটি অনুপযুক্ত ছিল। এভাবে নাইজেরিয়ান সুপ্রিম কাউন্সিল ফর ইসলামিক অ্যাফেয়ার্সের সেক্রেটারি-জেনারেল লতিফ আদেগবাইট মৃত্যুদণ্ড প্রত্যাখ্যান করেন কারণ ড্যানিয়েল মুসলিম ছিলেন না এবং সংবাদপত্রটি প্রকাশ্যে ক্ষমা চেয়েছিল। 
ইসিওমা ড্যানিয়েল পরে ইউরোপে নির্বাসনে চলে যান, সাংবাদিকদের সুরক্ষা কমিটি এবং অ্যামনেস্টি ইন্টারন্যাশনালের নির্দেশে তার এই পুনর্বাসন হয়।
মুহাম্মাদ আর-রিকুতি

আবু বকর মুহাম্মাদ ইবন আহমাদ আর-রিকুতি আল-মুরসি () ত্রয়োদশ শতাব্দীর একজন আন্দালুসীয় মুসলিম পণ্ডিত ও চিকিৎসক ছিলেন। তিনি দশম আলফনসোর পৃষ্ঠপোষকতায় মুরসিয়ায় একটি বিদ্যালয় প্রতিষ্ঠা ও পরিচালনা করেন এবং সেখানে মুসলমান, খ্রিস্টান ও ইহুদিদেরকে শিক্ষা দান করেন। পরবর্তীতে সুলতান দ্বিতীয় মুহাম্মাদের আমন্ত্রণে তিনি গ্রানাডা আমিরাতে চলে যান।
আর-রিকুতি মুরসিয়ার বাসিন্দা ছিলেন, যার কারণে তার নিসবাহ হয়েছে "আল-মুরসি"। ইতিহাসবেত্তা ইবন আল-খতিব (১৩১৩ – ১৩৭৫) উল্লেখ করেছেন যে, তিনি যুক্তিবিদ্যা, গণিত, পাটিগণিত, সঙ্গীত ও চিকিৎসাশাস্ত্রে দক্ষ ছিলেন। তিনি আরবি ভাষা ও স্থানীয় রোমান্স ভাষায় কথা বলতে পারতেন। সম্ভবত তিনি লাতিন ও হিব্রু ভাষাও জানতেন।
মুরসিয়া একসময় একটি তাইফা (ছোট মুসলিম রাজ্য)-এর রাজধানী এবং সেই সাথে একটি গুরুত্বপূর্ণ বুদ্ধিবৃত্তিক কেন্দ্র ছিল। ১২৪৩ সালে এটি কাস্তিল রাজ্যের অধীনে আসে এবং একটি অর্ধ-স্বাধীন আশ্রিত রাজ্যে পরিণত হয়। কাস্তিলের তৎকালীন যুবরাজ আলফনসো (যিনি পরবর্তীতে রাজা দশম আলফনসো হন) আর-রিকুতিকে একটি বিদ্যালয় স্থাপন ও পরিচালনার অনুমতি দেন। এখানে মুসলমান, খ্রিস্টান ও ইহুদিরা একসঙ্গে শিক্ষা গ্রহণ করত। ইবন আল-খতিব লিখেছেন যে, আর-রিকুতি এই তিন ধর্মের অনুসারীদের তাদের নিজ নিজ ভাষায় পাঠদান করতেন। তিনি এই বিদ্যালয়টিকে "মাদ্রাসা" বলে অভিহিত করেছেন। কোনো কোনো আধুনিক ইতিহাসবেত্তা ধারণা করেন, এটি হয়তো "স্টাডিয়া লিঙ্গুয়ারুম" নামে পরিচিত ডোমিনিকানদের ভাষা শিক্ষার কেন্দ্র ছিল। আধুনিক মুরসিয়া বিশ্ববিদ্যালয় এই প্রতিষ্ঠানটিকে তাদের অন্যতম পূর্বসূরি হিসেবে বিবেচনা করে। তবে বেশিরভাগ ইতিহাসবেত্তা উক্ত বিদ্যালয়টি মুরসিয়াতেই অবস্থিত ছিল বলে মনে করলেও ইতিহাসবেত্তা গেরার্ড আলবার্ট উইগার্স মনে করেন, এটি সম্ভবত ১২৫৪ সালে আলফনসো কর্তৃক সেভিল শহরে নির্মিত একটি "এস্তুদিও জেনেরাল" ছিল।
১২৫২ সালে দশম আলফনসো কাস্তিলের রাজা হন। তিনি মুসলিমদের থেকে দখলকৃত অঞ্চলগুলোতে মুসলিম বিদ্বানদের থেকে যেতে উৎসাহিত করার নীতি গ্রহণ করেন এবং যারা খ্রিস্টধর্ম গ্রহণ করবে তাদের পুরস্কার দেওয়ার প্রতিশ্রুতি দেন। কিন্তু ১২৬৪ সালে মুরসিয়ার মুসলমানরা বিদ্রোহ করে। রাজকীয় বাহিনী এ বিদ্রোহ দমন করলে ১২৬৬ সালে অঞ্চলটি তার স্বায়ত্তশাসন হারায়। এই ঘটনার পর অনেক মুসলিম বুদ্ধিজীবী তাদের বিশেষ সুবিধা হারান। আর-রিকুতি এই পরিস্থিতি নিয়ে উদ্বিগ্ন হয়ে পড়েন, বিশেষ করে খ্রিস্টধর্ম গ্রহণ করার জন্য আলফনসোর চাপ দেওয়া তাকে অস্বস্তিতে ফেলে। অন্যদিকে, ১২৭৩ সালে স্পেনের শেষ মুসলিম রাষ্ট্র গ্রানাডার শাসনভার গ্রহণ করেন সুলতান দ্বিতীয় মুহাম্মদ। তিনি "আল-ফকিহ" (ধর্মীয় আইনজ্ঞ) নামে পরিচিত ছিলেন। তিনি আলফনসোর সাথে প্রতিযোগিতা করে জ্ঞানী ব্যক্তিদের তার আমিরাতে নিয়ে আসার চেষ্টা করতেন। আর-রিকুতি তার আহ্বানে গ্রানাডায় চলে যান। সেখানে তিনি বিভিন্ন বিতর্কে অংশ নেন এবং আমৃত্যু সম্মানজনক অবস্থানে আসীন ছিলেন।
জোরাক্সেন (শব্দ)

জোরাক্সেন ( খোরাখান, খোরাখানে, হোরাহানে, খরোকানে, জরাক্সাই, ইত্যাদি নামেও পরিচিত) হল একটি ঐতিহাসিক উপার্থকতাসহ শব্দ যা বলকান অঞ্চলে মুসলিম রোমা জনসংখ্যাকে বোঝায়, অথবা বিকল্পভাবে, দক্ষিণ ইউরোপ এবং পশ্চিম এশিয়ার সমস্ত মুসলিম রোমাকে। তারা নন-ভ্লাক্স রোমানি মানুষ, যারা অটোমান সাম্রাজ্যের সময় হানাফি মাযহাবের সুন্নি ইসলাম গ্রহণ করেছিল। তাদের কথ্য ভাষায় বলা হয় কোরান প্রেমিক। রোমার বেশ কয়েকটি উপগোষ্ঠী রয়েছে যাদেরকে জোরাক্সেন রোমা বলা হয়, যাদের তাদের পুরনো ঐতিহ্যবাহী পেশাদার কার্যকলাপের নামানুসারে নামকরণ করা হয়েছে, যা উপবিষ্ট এবং যাযাবর গোষ্ঠীতেও বিভক্ত। 
তাদের মধ্যে কিছু ছিল সুফিবাদ বিশ্বাসের দরবেশ, এবং জেরাহির বৃহত্তম তরিকা ইউরোপের বৃহত্তম আরলিজে এবং গুরবেতি মুসলিম রোমা বসতি সুতো ওরিজারিতে অবস্থিত; স্থানীয়ভাবে উত্তর ম্যাসেডোনিয়ায় "শুটকা" নামে পরিচিত, তাদের নিজস্ব রোমানি ইমাম আছে । এবং সুতো ওরিজারিতে মুসলিম রোমারা বলকান রোমানি ভাষায় কুরআন ব্যবহার করে। প্রাক্তন যুগোস্লাভিয়ার বেশিরভাগ মুসলিম রোমারা বলকান রোমানি এবং দক্ষিণ স্লাভিক ভাষায় কথা বলে, যেখানে অনেকেই কেবল স্বাগতিক দেশগুলোর ভাষাতেই কথা বলে। আলবেনিয়া, কসোভো, মন্টিনিগ্রো এবং উত্তর ম্যাসেডোনিয়ার আলবানাইজড মুসলিম রোমা গোষ্ঠীগুলো কেবল আলবেনিয়ান ভাষাতেই কথা বলে এবং তাদের বলা হয় খোরাখান শিপ্তারি ; তারা আলবেনিয়ান সংস্কৃতি সম্পূর্ণরূপে গ্রহণ করেছে। অন্যরা আশকালি এবং বলকান মিশরীয়দের মতো তাদের নিজস্ব পরিচয় তৈরি করেছে, এবং কেউ কেউ তাদের রোমানি সম্পৃক্ততা অস্বীকার করে, বিশেষ করে কসোভোতে নিজেদেরকে আলবেনীয় বা তুর্কি বলে দাবি করে। 
প্রথম জোরাক্সান রোমা ১৯৬০ সালের দিকে যুগোস্লাভিয়া (উত্তর ম্যাসেডোনিয়া) থেকে মার্কিন যুক্তরাষ্ট্রে আসে এবং ব্রংক্‌সে বসতি স্থাপন করেন, যেখানে তারা একটি মসজিদ নির্মাণ করেন এবং সাংস্কৃতিকভাবে মুসলিম হিসেবে বসবাস করে। পরবর্তীতে, ১৯৯০-এর দশকে বলকান যুদ্ধের সময়, একটি জোরাক্সান রোমা দল বসনিয়া থেকে এসে মিসৌরির সেন্ট লুইসে বসতি স্থাপন করে। জোরাক্সানরা নিজেদের মধ্যেই থাকে এবং অন্যান্য আমেরিকান খ্রিস্টান রোমা গোষ্ঠীর সাথে তাদের খুব কম যোগাযোগ আছে। তারা তাদের রোমা হিসেবে বিবেচনা করে না, বরং কেবল মুসলিম আমেরিকান হিসেবে বিবেচনা করে।
১৯ শতকের দিকে সার্বিয়া থেকে জোরাক্সান রোমার একটি ছোট দল এসে চিলিতে বসতি স্থাপন করে, যেখানে তারা ক্যাথলিক ধর্মে ধর্মান্তরিত হয় এবং ইসলাম ধর্ম ত্যাগ করে। কিন্তু ২০ শতকের শেষের দিকে, এই জোরাক্সানরা সকলেই অ্যাডভেন্টিস্ট ইভাঞ্জেলিকাল বিশ্বাস গ্রহণ করে, তবে তারা কুরবানী (ইসলামী ধর্মীয় বলিদান) অনুশীলন করে, যাকে তারা কুরবানো বলে।
ফাতেমাহ আলজেলজেলা

ফাতেমাহ আলজেলজেলা একজন কুয়েতি বৈদ্যুতিক প্রকৌশলী এবং পরিবেশবাদী, যিনি একটি অলাভজনক সংস্থা সহ-প্রতিষ্ঠা করেছেন যা বর্জ্য পুনর্ব্যবহার করে।
আলজেলজেলা কুয়েতে জন্মগ্রহণ করেন। তিনি জাহরার মারিয়া কপটিক স্কুলে পড়াশোনা করেন এবং পরে আমেরিকান ইউনিভার্সিটি অব দ্য মিডল ইস্ট-এ ইগেইলাতে পড়াশোনা করেন। পড়াশোনার সময়, তিনি ২০১৮ সালে "We Unite" প্রকল্প ও উদ্ভাবন প্রতিযোগিতায় প্রথম স্থান অর্জন করেন।
তিনি ২০১৯ সালের শুরুতে "ইকো স্টার" নামক একটি অলাভজনক উদ্যোগ প্রতিষ্ঠা করেন, যা কুয়েতে ব্যক্তি ও প্রতিষ্ঠানকে কাগজ, প্লাস্টিক ও ধাতব পদার্থের মতো বর্জ্য জমা দেওয়ার বিনিময়ে বীজ, গাছপালা এবং গাছ দেয়ার জন্য উৎসাহ দেয়। ২০২০ সালের শেষ নাগাদ, ইকো স্টার ৩.৫ টন প্লাস্টিক, ১০ টন কাগজ এবং ১২০ টন ধাতু পুনর্ব্যবহার করে। আলজেলজেলার সংস্থা স্থানীয় স্কুলে পুনর্ব্যবহার, পরিবেশগত হুমকি এবং তরুণদের প্রাকৃতিক পরিবেশ রক্ষায় ভূমিকার বিষয়ে সচেতনতা তৈরি করে।
২০২০ সালে, জাতিসংঘ পরিবেশ কর্মসূচি (UNEP) কুয়েতে পুনর্ব্যবহারের পরিবেশগত গুরুত্ব এবং অর্থনৈতিক মূল্য তুলে ধরার জন্য তাকে স্বীকৃতি প্রদান করে এবং তাকে চ্যাম্পিয়নস অব দ্যা আর্থ এর সাতজন বিজয়ীর একজন এবং পশ্চিম এশিয়ার আঞ্চলিক বিজয়ী হিসেবে নাম ঘোষণা করে।
২০২১ সালে, তিনি "Intersection of Gender and Climate: Amplifying Impact Through Youth Actions" শীর্ষক একটি আলোচনাসভায় বক্তব্য রাখেন, যা সিভিল সোসাইটি ইয়ুথ-লেড ব্রিফিং-এর অংশ ছিল।
২০২২ সালে, ব্রিটিশ ভোগ ম্যাগাজিনে দেওয়া এক সাক্ষাৎকারে তিনি বলেন, "সম্পদ নিরাপত্তা, পরিবেশগত স্বাস্থ্য এবং জলবায়ু পরিবর্তন আমাদের জীবনকে প্রভাবিত করছে, [তবুও] আশাবাদী হোন – আমরা এখনো তা মোকাবিলা করতে পারি। তরুণদের সাহায্য করুন, শিক্ষা দিন এবং ক্ষমতায়িত করুন যাতে তারা ভবিষ্যতের নেতা হতে পারে এবং তাদের জন্য একটি বাসযোগ্য পৃথিবী রেখে যান।"
ইসলাম-সম্পর্কিত অ্যানিমেটেড চলচ্চিত্রের তালিকা

এটি ইসলামি সভ্যতা, অর্থাৎ ইসলাম, ইসলামি ইতিহাস এবং ইসলামি সংস্কৃতি সম্পর্কিত অ্যানিমেটেড চলচ্চিত্র, টেলিভিশন সিরিয়াল এবং অনুষ্ঠানের একটি তালিকা।
উৎস:
উৎস:
ম্যাকগিল ইউনিভার্সিটি ইনস্টিটিউট অফ ইসলামিক স্টাডিজ

১৯৫২ সালে উইলফ্রেড ক্যান্টওয়েল স্মিথ ম্যাকগিল ইউনিভার্সিটি ইনস্টিটিউট অফ ইসলামিক স্টাডিজ এবং ইসলামিক স্টাডিজ লাইব্রেরি উভয়ই প্রতিষ্ঠা করেন। এবং ১৯৮৩ সাল থেকে এই দুইটি কুইবেকের মন্ট্রিলের কেন্দ্রস্থলে ম্যাকগিলের ক্যাম্পাসের বিখ্যাত মরিস হলে অবস্থিত। ম্যাকগিলের ইনস্টিটিউট উত্তর আমেরিকার প্রথম ইসলামিক স্টাডিজ ইনস্টিটিউট এবং এখানে ১৪ জন পূর্ণকালীন অধ্যাপক, ৫টি সাময়িক পদ এবং ৫ জন এমিরিটাস অধ্যাপক আছেন। 
ইসলামিক স্টাডিজ লাইব্রেরিটি মাত্র ২৫০টি বই দিয়ে যাত্রা শুরু করলেও দ্রুত এর বইয়ের সংখ্যা বৃদ্ধি পায়। বর্তমানে, গ্রন্থাগারটিতে ১১০,০০০ এরও বেশি বিভিন্ন গ্রন্থ, প্রবন্ধ, প্রকাশনা ইত্যাদি রয়েছে, যার মধ্যে অর্ধেকই হল ইসলামি ভাষায় রচিত। এছাড়া এটিকে ইসলামিক স্টাডিজের উপর উত্তর আমেরিকার প্রধান সংগ্রহগুলোর মধ্যে অন্যতম একটি হিসেবে গণ্য করা হয়ে থাকে।
প্রতিষ্ঠার পর থেকে ইসলামিক স্টাডিজ ইনস্টিটিউটের অনেক বিখ্যাত ফ্যাকাল্টি সদস্য পেয়েছে, যার মধ্যে রয়েছেন, উইলফ্রেড ক্যান্টওয়েল স্মিথ, তোশিহিকো ইজুতসু, ইসমাইল রাজি আল-ফারুকী, নিয়াজি বার্কস, মুহাম্মদ আবদ-আল-রহমান বারকার, ফজলুর রহমান মালিক, ইসা জে. বোল্লাতা, ওয়াক্‌ল্লা হাজি এবং সাজি ।
উর্দু ভাষা ও সংস্কৃতি: ১৯৮৭ সালের এপ্রিলে এটি প্রতিষ্ঠা করা হয়েছিল। এবং এটি পাকিস্তান সরকার, কানাডা সরকারের বহুসংস্কৃতি বিভাগ এবং ম্যাকগিল বিশ্ববিদ্যালয়ের অর্থায়নে করা হয়। 
ইসলামের অধ্যয়নে প্রভাবশালী পণ্ডিতদের সংখ্যা বেশি হওয়ায়, ইনস্টিটিউটের অধ্যাপকদের সম্মানে অসংখ্য প্রকাশনা করা হয়েছে। এর মধ্যে রয়েছে:
<templatestyles src="Module:Coordinates/styles.css"></templatestyles>
নহদ্হহজ্ঝঝহজভঘজ্ঞঘমিমি.
ধুল-সুওয়াইকাতাইন

ধুল-সুওয়াইকাতাইন ( , ) আক্ষরিক অর্থে "দুইটি চিকন পা এর অধিকারী" হল ইসলামের নবী মুহাম্মদের হাদিসে উল্লিখিত একটি চরিত্র। হাদিস অনুসারে, একদল আবিসিনীয় (ইথিওপীয়) পুরুষের শেষ যুগে কাবাঘর স্থায়ীভাবে ধ্বংস করার এবং এর ধনসম্পদ সরিয়ে নেওয়ার নিয়তি নির্ধারিত। এর এক এক ইট ভেঙে ফেলা হবে, এবং তা করা হবে শান্তিপূর্ণভাবে। এই সময়ে সৃষ্টিকর্তার প্রতি বিশ্বাস অদৃশ্য হয়ে যাবে, তাই ধ্বংস অলক্ষিত থাকবে। আবদুল্লাহ ইবনে আমর ইবনে আল-আস এবং ইবনে কাসির ব্যাখ্যা করেছেন যে এটি যীশু ( ঈসা) (ওরফে যীশু খ্রীষ্ট) এর দ্বিতীয় আগমনের পরে ঘটবে। 
এই বিষয়টির উল্লেখ ছয়টি ঐতিহ্যবাহী সুন্নি হাদিস সংকলন "সিহাহ সিত্তায়" লিপিবদ্ধ আছে। এই সংকলনের মধ্যে প্রাচীনতম এবং সর্বাধিক সম্মানিত হাদিস, যথা "সহীহ আল-বুখারী" এবং "সহীহ মুসলিম" এও এটি অন্তর্ভুক্ত রয়েছে। এই ঐতিহ্যটি সম্ভবত হস্তিবর্ষের সাথে সম্পর্কিত, যখন আকসুম সেনাপতি আবরাহা মক্কা আক্রমণ করেছিলেন বলে জানা যায়। 
পঞ্চম ক্রুসেডের (১২১৭-১২২১) পর, এই ঐতিহ্য ইউরোপে স্থানান্তরিত হয় যখন প্যাডেরবর্নের "হিস্টোরিয়া দামিয়াটিনার" বিশপ অলিভার একজন নুবিয়ান রাজাকে ইসলামের সমাপ্তির ইঙ্গিতকারী লক্ষণ হিসেবে বর্ণনা করেন।
মা ঝু

মা ঝু (馬注) (১৬৪০ - ১৭১০ সালের পরে) একজন চীনা হানাফী - মাতুরিদি পণ্ডিত ছিলেন। মা তাঁর দর্শনে কনফুসীয় এবং ইসলামী মূল্যবোধের সমন্বয়ের জন্য বিখ্যাত ছিলেন। 
মা কিং রাজবংশের রাজত্বকালে ইউনান প্রদেশের ইয়ংচাং ফুতে জন্মগ্রহণ করেন। মা যখন ছোট ছিলেন তখন তার বাবা মারা যান। তাকে মুসলিম মঙ্গোল সেনাপতি আজাল শামস আল-দিন ওমরের বংশধর এবং মুহাম্মদের বংশধর বলে দাবি করা হয়।
মা ঝু তার দর্শনে কনফুসিয়ান এবং ইসলামী মূল্যবোধের সমন্বয়ের জন্য বিখ্যাত ছিলেন। মা ঝুর দর্শনের মূল দিক ছিল সমাজে নারী-পুরুষের ভূমিকা এবং সামাজিক সম্পর্ক। তিনি মনে করতেন যে কনফুসিয়ান এবং ইসলামী মূল্যবোধ অনুসারে একটি আদর্শ সমাজ হবে এমন যেখানে পুরুষরা বাইরের কাজকর্মে নেতৃত্ব দেবে। আর নারীরা ঘরে সাহায্য করবে। তিনি নারীদের বাড়ির বাইরে ভূমিকা পালন করার বিরোধিতা করতেন। তিনি বলেছিলেন, "এমনকি একজন প্রতিভাবান নারীও গৃহস্থালি ছাড়া অন্য কোনো বিষয়ের দায়িত্ব নেওয়া উচিত নয়।" মা আদম ও হাওয়ার গল্প থেকে নারীদের জন্য তার আদর্শ ভূমিকার অনুপ্রেরণা পেয়েছিলেন। যেখানে আল্লাহ আদমের মাংস থেকে হাওয়াকে সৃষ্টি করেছিলেন। তাই মা এর মতে যে সমাজে নারী-পুরুষ সমাজে সমান মর্যাদার জন্য সৃষ্ট নয়। মা লিখেছেন:
তিনি চীনা দর্শনের “মিং (নিয়তি)” ও “শিং (চরিত্র)”, এবং “ইন-ইয়াং (নারী-পুরুষ শক্তি)” ধারণাগুলো ইসলামি দৃষ্টিকোণ থেকে ব্যাখ্যা করেন। মা ঝুর মতে, মিং বলতে আল্লাহর পূর্বনির্ধারিত বিষয় বোঝায়। আর শিং বলতে সামাজিক শিক্ষা এবং পার্থিব মানব জীবনের সংস্পর্শে অর্জিত বিষয় বোঝায়। একইভাবে, মা-এর দৃষ্টিতে "ইয়িন" পার্থিব অর্জিত বস্তুকে বোঝায় এবং "ইয়াং" ঐশ্বরিকভাবে সহজাত বস্তুকে বোঝায়। মানুষ হতে হলে জন্য এই দুইয়ের সমন্বয় প্রয়োজন। মা আরও বিশ্বাস করতেন যে নারীদের ইসলামের বিখ্যাত নারীদের মতো হওয়ার চেষ্টা করা উচিত। তিনি মোলিয়ান ( মারিয়াম), খাদিয়া এবং ফাতিমাকে আদর্শ হিসেবে অনুসরণ করতে বলেছেন। 
মা পুরুষ এবং মহিলা উভয়েরই ইসলামী শিক্ষা গ্রহণের পক্ষেও পরামর্শ দিয়েছিলেন।
আমর ইবনে জাবির (জিন)

আমর ইবনে জাবির আল-জিন্নি, যিনি আমর ইবনে তারিকও নামে পরিচিত ছিলেন –ছিলেন একজন জীন সাহাবি, যিনি নবী মুহাম্মদের কাছে আগমনকারী জিনদের একজন ছিলেন। তিনি নবী মুহাম্মদের সাথে সাক্ষাৎ করে ইসলাম গ্রহণ করেছিলেন। আবদুল্লাহ ইবনে আহমাদ তার "যাওয়াইদ আল-মুসনাদে," হাকিম তিরমিজ তার নাওয়াদিরে এবং কামাল উদ্দীন আল দামিরি তার হায়াতুল হাইওয়ান গ্রন্থে আমর ইবনে জাবির সম্পর্কে বিভিন্ন ঘটনা বর্ণনা করেছেন।
আব্দুল্লাহ বিন আহমদ "যাওয়াইদুল মুসনাদে", বাওয়ার্দী, আল-হাকিম, তাবারানী ও ইবনে মারদুওয়াইহ নিজের তাফসিরে মুসলিম ইবনে কুতাইবার সূত্রে আমর ইবনে নাবহানের মাধ্যমে সালাম আবু ঈসা থেকে বর্ণনা করেছেন, তিনি বলেন:
"আমরা কয়েকজন হজের উদ্দেশ্যে বের হলাম, যখন আমরা আল-আরজ নামক স্থানে পৌঁছালাম, তখন আমরা একটি সাপকে দেখতে পেলাম, যা কাঁপছিল এবং কিছুক্ষণ পরেই তা মারা গেল। আমাদের দলের একজন ব্যক্তি তার থলির মধ্য থেকে একটি কাপড় বের করে সাপটিকে কাফন পরিয়ে দাফন করল। পরে আমরা যখন মসজিদে হারামে পৌঁছালাম, তখন আমাদের সামনে একজন ব্যক্তি উপস্থিত হলেন এবং বললেন: তোমাদের মধ্যে কে আমর ইবনে জাবিরের সঙ্গী ছিল? আমরা বললাম: আমরা তাকে চিনি না। তখন সে বলল: এটি সেই জিন, যাকে তোমরা দাফন করেছিলে। আল্লাহ তোমাদের কল্যাণ দান করুন। সে ছিল সেই নয়জনের মধ্যে সর্বশেষ ব্যক্তি, যারা নবীর কাছে এসে কুরআন শুনেছিল; এখন সেও ইন্তেকাল করল। 
হাকিম তিরমিজি নিজের নাওয়াদির গ্রন্থে সুফিয়ানের সূত্রে আবু ইসহাক থেকে বর্ণনা করেছেন, যিনি সাবিত ইবনে কুতবা সাকাফির থেকে বর্ণনা করেন:
একদা এক ব্যক্তি সাহাবি আব্দুল্লাহ ইবনে মাসউদের কাছে এসে বললেন: আমরা এক সফরে ছিলাম এবং পথে এক রক্তাক্ত সাপকে মৃত অবস্থায় পেলাম, তাই আমরা তাকে দাফন করলাম। পরে আমরা যখন বাহন থেকে নামলাম, তখন কিছু নারী বা মানুষ এসে বলল: তোমাদের মধ্যে কে আমরের সঙ্গী? আমরা বললাম: আমর কে? তারা বলল: আমর হলো সেই সাপ, যাকে তোমরা দাফন করেছো। তিনি ছিলেন সেই জিনদের একজন, যারা আল্লাহর রাসূল থেকে পবিত্র কুরআন শুনেছিল। তখন আমরা জিজ্ঞাসা করলাম: তার কী হয়েছিল? তারা বলল: মুসলিম ও অমুসলিম জিনদের মধ্যে এক যুদ্ধ হয়েছিল এবং সে এতে নিহত হয়েছে। 
কামাল উদ্দিন দামিরি তার "হায়াতুল হাইওয়ান আল-কুবরা" গ্রন্থে ইবনে উমরের সূত্রে উল্লেখ করেন:
"আমি আমিরুল মুমিনিন উসমানের কাছে ছিলাম, তখন এক ব্যক্তি এসে বলল: হে আমিরুল মুমিনিন! আমি কি আপনাকে এক আশ্চর্যজনক বিষয় বলব? উসমান বললেন: হ্যাঁ। তখন সেই ব্যক্তি বলল: আমি মরুভূমিতে ছিলাম, যেখানে দুটি দলের মধ্যে লড়াই হয়েছিল এবং পরে তারা ছড়িয়ে পড়েছিল। আমি যখন যুদ্ধক্ষেত্রে পৌঁছালাম, তখন অগণিত সাপ পড়ে থাকতে দেখলাম। হঠাৎ আমি একটি ছোট হলুদ সাপ দেখতে পেলাম, যা থেকে মিশকের সুগন্ধ ছড়াচ্ছিল। আমি মনে করলাম, এটি কোনো পবিত্র বস্তু; তাই আমি এটিকে কাপড়ে মুড়িয়ে দাফন করলাম। তারপর যখন আমি চলতে লাগলাম, তখন এক আওয়াজ শুনলাম: আল্লাহ তোমাকে হিদায়াত দান করুন। এই দুই দল ছিল জিন সম্প্রদায়ের, যারা একে অপরের সঙ্গে যুদ্ধ করেছিল। তুমি যে সাপটিকে দাফন করেছ, সে ছিল সেই জিনদের একজন, যারা রাসূলুল্লাহর কাছে ওহি শুনেছিল।" 
আহমদ ইবনে সাঈদ ইবনে আবি মারিয়াম উসমান ইবনে সালেহের সূত্রে বর্ণনা করেছেন যে, আমর আল-জিন্নি বলেছেন:
"আমি নবীর কাছে বসা ছিলাম, যখন তিনি সূরা আন-নাজম তিলাওয়াত করছিলেন। তিনি সিজদা করলেন এবং আমিও তার সাথে সিজদাহ করলাম।" 
উসমান ইবনে সালেহ মিসরি বলেন যে, আমি আমর ইবনে তারিক আল-জিন্নিকে দেখেছিলাম এবং তাকে জিজ্ঞাসা করেছিলাম: তুমি কি রাসূলুল্লাহকে দেখেছ? তিনি বললেন: হ্যাঁ, আমি তাঁর কাছে গিয়েছিলাম এবং ইসলাম গ্রহণ করেছি। তার পেছনে ফজরের সালাত আদায় করেছি। তখন নামাজে তিনি সূরা হাজ্জ পাঠ করছিলেন এবং তাতে দুটি সিজদা করেছিলেন।
মুহাম্মাদের গ্রহণ

মুহাম্মদের সূর্যগ্রহণ একটি বলয়গ্রাস প্রকৃতির সূর্যগ্রহণ ছিল। ৬৩২ সালের ২৭ জানুয়ারী সূর্যগ্রহণটি ঘটেছিল। পূর্ব আফ্রিকা, উত্তর আফ্রিকা, মধ্যপ্রাচ্য, মধ্য এশিয়া, দক্ষিণ এশিয়া, দূরপ্রাচ্য এবং সাইবেরিয়ার কিছু অংশ জুড়ে সূর্যগ্রহণ দেখা গিয়েছিল। এই সূর্যগ্রহণের ঘটনা ইসলামের ইতিহাসের সাথে বিশেষভাবে প্রাসঙ্গিক। কারণ এটি শেষ নবী মুহাম্মদের জীবদ্দশায় ঘটেছিল। এই সূর্যগ্রহণটি মুহাম্মাদের কনিষ্ঠ পুত্র ইবরাহিমের মৃত্যুর সময় ঘটে। এ ঘটনা ইসলামী সীরাত (মুহাম্মদের জীবনী) এবং হাদিসে লিপিবদ্ধ রয়েছে।
সূর্যগ্রহণ তখন ঘটে যখন চাঁদ পৃথিবী এবং সূর্যের মাঝখানে চলে যায়। ফলে পৃথিবীর মানুষদের জন্য সূর্যের প্রতিচ্ছবি সম্পূর্ণ বা আংশিকভাবে অস্পষ্ট হয়ে যায়। যখন চাঁদের আপাত ব্যাস সূর্যের চেয়ে ছোট হয়, তখন একটি বলয়গ্রাস সূর্যগ্রহণ ঘটে। তাই চাঁদ সূর্যের বেশিরভাগ অংশকে আলো দিয়ে ঢেকে ফেললেও পুরোটা ঢাকে না। তখন সূর্যকে একটি বলয়ের (রিং) মতো দেখায়। এই গ্রহণের মাত্রা ছিল ০.৯৮৩৬।
ইসলামের নবী মুহাম্মদের জীবদ্দশায় সূর্যগ্রহণের ঘটনাটি 'মুহাম্মদের সূর্যগ্রহণ' নামে পরিচিত। এই সূর্যগ্রহণের ঘটনা প্রাচীন ইসলামি গ্রন্থে ভালোভাবে নথিভুক্ত রয়েছে। তবে ইসলামি উৎস ছাড়া অন্য কোনো গ্রন্থে ঘটনাটির উল্লেখ পাওয়া যায়নি। মুহাম্মদের কনিষ্ঠ পুত্র ইব্রাহিমের দেড় বছর বয়সে মৃত্যুর সময় সূর্যগ্রহণটি ঘটে। তখন গুজব রটে যে এটি আল্লাহর পক্ষ থেকে এক ধরনের সান্ত্বনা চিহ্ন ছিল। ইসলাম-পূর্ব আরবেও বিশ্বাস করা হত যে কোনো মহান ব্যক্তির মৃত্যু হলে সূর্যগ্রহণ হয়। মুহাম্মদ এই গুজব অস্বীকার করেছিলেন এবং এই ধরনের প্রাক-ইসলামি বিশ্বাস প্রত্যাখ্যান করেছিলেন।
মুসলমানরা বিশ্বাস করে যে সূর্য ও চন্দ্রগ্রহণের সময় যে গ্রহণের নামাজ আদায় করা হয় তা এই সূর্যগ্রহণের সময় মুহাম্মদ প্রথমে আদায় করেছিলেন। পরে এটি সুন্নাতে পরিণত হয়। সুনানে আবি দাউদে আব্দুল্লাহ ইবনে আমর ইবনে আল-আস কর্তৃক বর্ণিত একটি হাদিসে বলেছেন যে মুহাম্মদ সূর্যগ্রহণ শুরু হওয়ার পর থেকে সূর্য পরিষ্কার না হওয়া পর্যন্ত সালাত আদায় করতেন। জাবির ইবনে আবদুল্লাহ, আসমা বিনতে আবি বকর এবং আবু মুসা আল-আশ'আরীর ( সুনানে আন-নাসাঈ, সহীহ মুসলিম, এবং সহীহ আল-বুখারী) হাদিসে বলা হয় মুহাম্মদ দীর্ঘ সময় ধরে দাঁড়িয়ে, রুকু করে এবং সিজদা করে সালাত আদায় করতেন।
নামাযের পর মুহাম্মদ একটি খুতবা প্রদান করেন, যেখানে তিনি বলেন:
ডাব্বা কার্টেল

ডাব্বা কার্টেল হল ২০২৫ সালের একটি ভারতীয় হিন্দি ভাষার অপরাধমূলক নাটক সিরিজ। শিবানী দান্ডেকার আখতার, বিষ্ণু মেনন, গৌরব কাপুর এবং আকাঙ্ক্ষা সেদা নির্মিত এবং হিতেশ ভাটিয়া পরিচালিত, এই সিরিজটি এক্সেল এন্টারটেইনমেন্ট প্রযোজনা করে। এতে শাবানা আজমি, জ্যোতিকা, শালিনী পান্ডে, নিমিশা সজয়ন এবং অঞ্জলি আনন্দ অভিনয় করেছেন। গল্পে একদল নারী খাদ্য সরবরাহ কোম্পানির আড়ালে একটি মাদক কার্টেল পরিচালনা করে। 
সিরিজটি নেটফ্লিক্সে ২৮ ফেব্রুয়ারী ২০২৫ তারিখে প্রিমিয়ার হয়েছিল।
"ডাব্বা কার্টেল" মুম্বাইয়ের থানে শহরতলিতে অবস্থিত। গল্পটি পাঁচজন মধ্যবিত্ত মহিলাকে কেন্দ্র করে আবর্তিত হয়েছে যারা একটি ঐতিহ্যবাহী "ডাব্বাওয়ালা" (লাঞ্চবক্স) পরিষেবা পরিচালনা করে। অপ্রত্যাশিতভাবে, তারা অবৈধ পণ্য পরিবহনের জন্য লাঞ্চবক্স ব্যবহার করে একটি উচ্চ-মাত্রার মাদক ব্যবসায় জড়িয়ে পড়ে। তাদের নেটওয়ার্ক সম্প্রসারণের সাথে সাথে, তাদের স্বাভাবিক জীবনের ছদ্মবেশ বজায় রেখে বিপজ্জনক অপরাধী, আইন প্রয়োগকারী সংস্থা এবং ব্যক্তিগত বিশ্বাসঘাতকতার মুখোমুখি হতে হয়। 
এক্সেল এন্টারটেইনমেন্টের সাথে সহযোগিতার অংশ হিসেবে নেটফ্লিক্স ইন্ডিয়া ২০২৩ সালে এই সিরিজটি ঘোষণা করে । এটি একটি অপ্রচলিত আখ্যানের মাধ্যমে নারীর ক্ষমতায়ন অন্বেষণকারী একটি অপরাধমূলক নাটক হিসেবে বর্ণনা করা হয়েছিল।
মূল চিত্রধারণ ভারতের মহারাষ্ট্রের মুম্বাইয়ে হয়েছিল।
২০২৫ সালের ২৮শে ফেব্রুয়ারী "ডাব্বা কার্টেল" "নেটফ্লিক্সে" বিশ্বব্যাপী মুক্তি পায়।
আবদুর রহমান ইবনে আব্বাস

আবদুর রহমান ইবনে আল-আব্বাস ইবনে আব্দুল মুত্তালিব ইবনে হাশিম হলেন নবী মুহাম্মদের একজন কনিষ্ঠ সাহাবি, যিনি নবীজির চাচাতো ভাই ও সাহাবি আবদুল্লাহ ইবনে আব্বাসের সহোদর ভাই ছিলেন। ৩৫ হিজরিতে ইসলামের তৃতীয় খলিফা উসমান ইবনে আফফানের রাজত্বকালে তিনি তার ভাই মা'বাদ ইবনে আব্বাসের সাথে শহীদ হন। 
তার পুরো নাম আব্দুর রহমান ইবনে আব্বাস ইবনে আব্দুল মুত্তালিব ইবনে হাশিম। তাঁর মা ছিলেন উম্মুল ফাদল লুবাবা আল-কুবরা, যিনি হারিস ইবনে হাজন হিলালিয়ার কন্যা ছিলেন। আব্দুর রহমান রাসূলুল্লাহর যুগে জন্মগ্রহণ করেন এবং তিনি কনিষ্ঠ সাহাবীদের অন্তর্ভুক্ত হিসেবে বিবেচিত হন। 
ইবনে মান্দা আব্দুল্লাহ ইবনে গাসিল হতে বর্ণনা করেন: আমি আল্লাহর রাসুলের সাথে ছিলাম। তখন আমরা আব্বাসের পাশ দিয়ে অতিক্রম করছিলাম। তিনি বললেন: “হে চাচা, আপনার ছেলেদের নিয়ে আমার সাথে আসুন।” তখন তিনি তাঁর ছয় ছেলে: ফজল, উবাইদুল্লাহ, আবদুল্লাহ, কুছম, মা'বদ এবং আবদুর রহমানকে নিয়ে এলেন। নবী তাদের একটি ঘরে প্রবেশ করালেন এবং লালরঙে রেখাযুক্ত একটি কালো চাদর দিয়ে তাদের ঢেকে দিলেন এবং বললেন: “হে আল্লাহ! এরা আমার পরিবার ও বংশধর। তুমি যেমন এই চাদর দ্বারা তাদের আচ্ছাদন করেছ, তেমনি তাদের আগুন থেকে রক্ষা কর।” তখন ঘরের কোন মাটির ঢেলা বা দরজা এমন ছিল না, যা আমিন বলেনি। 
ইতিহাসবিদ ইয়াকুবি তাঁর ‘তারীখ’ গ্রন্থে বর্ণনা করেন: আব্দুর রহমান ইবনে আব্বাস ইবনে আব্দুল মুত্তালিব শামে (সিরিয়া) মুয়াবিয়ার নিকট গিয়েছিলেন। কিন্তু মুয়াবিয়া তাকে উপেক্ষা করেছিলেন এবং তার কোন প্রয়োজন পূরণ করেননি। একদিন মুয়াবিয়া আবদুর রহমানের কাছে গিয়ে বললেন: “হে ইবনে আব্বাস, আল্লাহ আমাদের ও আবুল হাসানের (আলী) মধ্যে কী ফায়সালা করলেন?” আব্দুর রহমান বললেন: “আল্লাহ সত্য কাজই করেছেন। তোমাকে এমন এক জান্নাত থেকে বঞ্চিত করেছেন, যা তুমি কখনো পাবে না এবং তাকে এমন এক দুনিয়া থেকে দূরে রেখেছেন, যা তুমি লাভ করেছ। এটা শুনে মুয়াবিয়া বললেন: “তুমি কি আল্লাহর উপর হুকুম দিচ্ছো? উত্তরে তিনি বললেন: যা আল্লাহ নিজেই নিজের উপর নির্ধারণ করেছেন আমি তাই বলছি। যারা আল্লাহর নাযিলকৃত হুকুম অনুযায়ী বিচার করে না, তারা জালিম।” এরপর তাদের মধ্যে আরো দীর্ঘ কথোপকথন চলে।
ইবনে আব্বাসের ভাইদের ব্যাপারে মুহাম্মাদ মাহদি খুরাসানি বলেন: তাদের অবস্থার মধ্যে পার্থক্য এবং আমলের মাঝে তারতম্য ছিল। তাদের মধ্যে কেউ কেউ ছিল উন্নত চরিত্র ও উত্তম আমলের অধিকারী; যেমন ফজল, কুছম, ও কাসির; আবার তাদের কেউ ছিল ব্যর্থ ও পতিত; যেমন উবাইদুল্লাহ ও আব্দুর রহমান এবং কেউ ছিল অখ্যাত; যেমন তাম্মাম ও মা'বদ। 
আব্দুল হুসাইন শারাফুদ্দিন তাঁকে সে সকল সাহাবীর অন্তর্ভুক্ত করেছেন, যারা শিয়াদের মতে প্রশংসিত। 
আবদুর রহমানের কোনো বংশধর ছিল না। তাঁর এক ছেলে হয়েছিল, যার নামও ছিল আবদুর রহমান। কিন্তু সে আব্দুর রহমানের জীবদ্দশায় শিশু অবস্থাতেই মারা যায়। 
মুস'আব ও অন্যান্যরা বলেছেন যে, পঁয়ত্রিশ হিজরীতে ইসলামের তৃতীয় খলিফা উসমান ইবনে আফফানের রাজত্বকালে আবদুর রহমান তার ভাই মা'বাদ ইবনে আব্বাসের সাথে আফ্রিকায় শহীদ হন এবং আবদুল্লাহ ইবনে সা'দ ইবনে আবি সারহও শহীদ এতে হন। তবে ইবনে আল-কালবি বলেছেন: আবদুর রহমান ইবনে আব্বাস শামে নিহত হন। আল-বালাজুরি বলেছেন: তিনি শামে আমওয়াসের প্লেগে মারা যান। এটিও বলা হয় যে, তিনি দ্বিতীয় খলিফা উমরের খেলাফতের সময় ইয়ারমুকের যুদ্ধে শহীদ হন।
নুরেদ্দিন নেবাতি

নুরেদ্দিন নেবাতি (জন্ম ১ জানুয়ারী ১৯৬৪; সানলিউরফা, ভিরানশেহির), একজন তুর্কি রাজনীতিবিদ যিনি ২০২১ থেকে ২০২৩ সাল পর্যন্ত তুরস্কের কোষাগার ও অর্থমন্ত্রী হিসেবে দায়িত্ব পালন করেছেন। তিনি এর আগে বিচার ও উন্নয়ন পার্টির সদস্য হিসেবে গ্র্যান্ড ন্যাশনাল অ্যাসেম্বলিতে দায়িত্ব পালন করেছেন। সাবেক অর্থমন্ত্রী লুৎফি এলভান পদত্যাগ করার পর ২০২১ সালের ২ ডিসেম্বর রেজেপ তাইয়্যেপ এরদোয়ান নেবাতিকে নিযুক্ত করেন।
নেবাতি মাহাল্লামি উপজাতির অন্তর্গত আরব বংশোদ্ভূত। তিনি সুলেমান এবং এমিন নেবাতির সন্তান হিসেবে ১৯৬৪ সালের ১ জানুয়ারি সানলিউরফা প্রদেশের একটি জেলা ভিরানশেহিরে জন্মগ্রহণ করেন। তিনি ইস্তাম্বুল বিশ্ববিদ্যালয়ে রাষ্ট্রবিজ্ঞান এবং জনপ্রশাসনে প্রধান বিষয় নিয়ে পড়াশোনা করেছেন। পরবর্তীতে, তিনি ইস্তাম্বুল বিশ্ববিদ্যালয়ের সামাজিক বিজ্ঞান বিভাগে আন্তর্জাতিক সম্পর্কের উপর স্নাতকোত্তর শিক্ষা সম্পন্ন করেন। নেবাতির কোচায়েলি বিশ্ববিদ্যালয় থেকে ডক্টরেট ডিগ্রি রয়েছে।
নেবাতি বিবাহিত এবং ৪ সন্তানের জনক। তিনি বিভিন্ন এনজিওকেও সমর্থন করেছেন, যথা , এবং টিইউজিভিএ ।
সারুহান হুনেল

মুহাররেম সারুহান হুনেল (জন্ম ৭ জানুয়ারী ১৯৭০) একজন তুর্কি অভিনেতা। তাঁর মা বাগদাদ থেকে তুরস্কে আসা আরব বংশোদ্ভূত। তাঁর বাবা আলবেনীয় বংশোদ্ভূত এবং একজন নৃত্যশিল্পী। তাঁর আসলি হুনেল নামে একটি বোন রয়েছে, যিনি একজন গায়িকা।
হুনেল মডেলিংয়ের মাধ্যমে তাঁর কর্মজীবন শুরু করেন। ১৯৯৩ সালে "ইয়াসাক সোকাকলার"-এ একটি চরিত্রে অভিনয়ের মাধ্যমে তিনি চলচ্চিত্রে আত্মপ্রকাশ করেন এবং "উফুকতা বির আগাচ" ও "সোমুনজু বাবা: আস্কিন সিররি" সিনেমায় অভিনয় করেন। ১৯৯২ সালে "গুন্দুজুন কারানলিগি"-এর মাধ্যমে তিনি টেলিভিশনে প্রথম কাজ করেন।
ইয়েশিম বুবারের সাথে তিনি দুবার "আয়ানালি তাহির" এবং "কায়বোলাম ইয়ালার" ধারাবাহিকে প্রধান চরিত্রে অভিনয় করেছিলেন। কারাগুল এ তাঁর ভূমিকার মাধ্যমে তিনি আরও খ্যাতি অর্জন করেন। ২০১৯ থেকে ২০২০ সালের মধ্যে হুনেল ঐতিহাসিক নাটক কুরুলুশ: ওসমান এ আলিশার চরিত্রে অভিনয় করেছিলেন।
আরব সংবাদপত্রের তালিকা

এটি আরব বিশ্ব-এ প্রকাশিত আরবি ভাষার এবং অন্যান্য ভাষার সংবাদপত্রগুলির একটি তালিকা। ইরাকি সংবাদপত্র "Journal Iraq"-এর মাধ্যমে উনিশ শতকের শুরুতে আরব সংবাদপত্রের যাত্রা শুরু হয়, যা ১৮১৬ সালে বাগদাদ-এ উসমানীয় ওয়ালি, দাউদ পাশা কর্তৃক প্রকাশিত হয়েছিল।
আলজেরিয়ার মুসলিম সাধুদের তালিকা

এখানে আলজেরিয়ার মুসলিম সাধুদের একটি তালিকা দেওয়া হল: এই তালিকায় সেই সকল মুসলিম সাধুদের নাম অন্তর্ভুক্ত করা হয়েছে যাদের আলজেরিয়ার সাথে কোনো না কোনো সংযোগ রয়েছে; হয় তারা আলজেরিয়ার বংশোদ্ভূত ও জাতিগোষ্ঠীর, অথবা তারা নিজ দেশ থেকে আলজেরিয়াতে ভ্রমণ করেছেন এবং আলজেরিয়ার জনগণের মাঝে তাদের কাজের জন্য তাদের জীবনীগ্রন্থে উল্লেখযোগ্য হয়ে আছেন। অল্প সংখ্যক সাধু তাদের জীবদ্দশায় আলজেরিয়ার সাথে কোনো সম্পর্ক না রাখলেও, আলজেরিয়ার ধর্মীয় স্থানগুলোতে তাদের দেহাবশেষ রাখার কারণে দেশটির সাথে যুক্ত হয়েছেন।
২০০৭ সালের জুনের হামাস সরকার

গাজা উপত্যকায় এক ভয়াবহ আন্তঃদলীয় ফিলিস্তিনি যুদ্ধের পর ২০০৭ সালের জুনে হামাসের ইসমাইল হানিয়ার নেতৃত্বে হামাস সরকার গাজা উপত্যকায় "কার্যত" সরকার হিসেবে প্রতিষ্ঠিত হয়, যেখানে হামাস ফাতাহকে গাজা উপত্যকা থেকে উৎখাত করে। হামাস সরকারকে ফিলিস্তিনি প্রেসিডেন্ট মাহমুদ আব্বাস নিযুক্ত করেননি এবং ফিলিস্তিনি আইন পরিষদ (পিএলসি) কর্তৃক অনুমোদিতও হয়নি। এটি গাজা উপত্যকার উপর "কার্যত" শাসন পরিচালনা করেছিল এবং কোনও বিদেশী সরকার কর্তৃক স্বীকৃত ছিল না।
১৪ জুন ২০০৭ তারিখে রাষ্ট্রপতি আব্বাস ২০০৭ সালের মার্চ মাসে হানিয়া-নেতৃত্বাধীন ফিলিস্তিনি ঐক্য সরকারকে বরখাস্ত করেন এবং ফাতাহ-নেতৃত্বাধীন পিএ সরকার নিযুক্ত করেন। ফাতাহ সরকারের পিএলসি অনুমোদনের প্রয়োজনীয়তা দূর করতে আব্বাস মৌলিক আইনের ধারাগুলোও স্থগিত করেন। ফিলিস্তিনি অঞ্চলের "আইনত" কর্তৃপক্ষ, শুধুমাত্র পশ্চিম তীরে "কার্যত" নিয়ন্ত্রণের মাধ্যমে ফিলিস্তিনি জাতীয় কর্তৃপক্ষের প্রতিনিধিত্বকারী সরকার হিসেবে পিএ সরকার ব্যাপকভাবে স্বীকৃত ছিল। তবে হানিয়া এবং হামাস দাবি করেছে যে ফাতাহ-নেতৃত্বাধীন পিএ সরকার অবৈধ এবং অসাংবিধানিক।
২০০৭ সালের জুনের হামাস সরকার ২০০৭ সালের জুনের ফাতাহ-নেতৃত্বাধীন পিএ সরকারের সমান্তরালে ২০০৭ সালের মার্চের ফিলিস্তিনি ঐক্য সরকারের স্থলাভিষিক্ত হয়। হানিয়া ২০১২ সালের সেপ্টেম্বরে হামাস সরকারে রদবদল করেন, যা গাজা উপত্যকায় দ্বিতীয় হামাস সরকার হিসেবে বিবেচিত হয়।
উত্তরপ্রদেশ বিধানসভা নির্বাচন, ২০১৭

১৭তম উত্তরপ্রদেশ বিধানসভার নির্বাচন ১১ ফেব্রুয়ারি থেকে ৮ মার্চ ২০১৭ পর্যন্ত ৭টি ধাপে অনুষ্ঠিত হয়। এই নির্বাচনে ভোটার উপস্থিতি ছিল ৬১.১১%, যেখানে আগের নির্বাচনে ভোটার উপস্থিতি ছিল ৫৯.৪০%। নির্বাচনের আগে মুখ্যমন্ত্রী পদের প্রার্থী ঘোষণা না করা সত্ত্বেও ভারতীয় জনতা পার্টি (বিজেপি) ৩২৫টি আসনের তিন-চতুর্থাংশ সংখ্যাগরিষ্ঠতা নিয়ে নির্বাচনে জয়লাভ করে। নির্বাচনী কৌশলের অংশ হিসেবে বিজেপি একটি সম্মিলিত নেতৃত্বে প্রতিদ্বন্দ্বিতা করে এবং বেশিরভাগ ক্ষেত্রেই তার নেতা নরেন্দ্র মোদীর রাজনৈতিক প্রভাব এবং 'ব্র্যান্ড'-কে পুঁজি করে।
১৮ মার্চ ২০১৭ তারিখে যোগী আদিত্যনাথ উত্তরপ্রদেশের মুখ্যমন্ত্রী হিসেবে নিযুক্ত হন। এরপর উত্তরপ্রদেশের বিজেপি প্রধান কেশব প্রসাদ মৌর্য এবং দীনেশ শর্মাকে উপ-মুখ্যমন্ত্রী হিসেবে নিযুক্ত করা হয়।
২০১৬ সালের জানুয়ারিতে ভারতের নির্বাচন কমিশন ৪০৩টি বিধানসভা কেন্দ্রের সকলের জন্য আপডেট করা ভোটার তালিকা প্রকাশ করে। ২০১৬ সালের জুলাই মাসে নির্বাচন কমিশন ২০১৭ সালের বিধানসভা নির্বাচনের জন্য উত্তরপ্রদেশে ভোটকেন্দ্রের সংখ্যা বাড়ানোর সিদ্ধান্ত নেয়। ১,৫০০-এরও বেশি নিবন্ধিত ভোটার রয়েছে এমন নির্বাচনী এলাকায় নতুন ভোটকেন্দ্র স্থাপনের পরিকল্পনা করা হবে এবং মুজাফফরনগর, বুধানা, পুরকাজি, খাতোলি, চারথাওয়াল এবং মিদানপুর এই ছয়টি নির্বাচনী এলাকায় ভোটকেন্দ্র স্থাপন করা হবে, যা ১,৭৬৯ থেকে বাড়িয়ে ১,৮১৯ করা হবে। ভোটার সহায়তা বুথ স্থাপন করা হবে এবং নতুন ডিজাইনে ভোটারদের ফটো স্লিপ তাদের কাছে পাঠানো হবে। প্রথমবারের মতো ফর্ম-২বি-তে প্রার্থীদের ছবি এবং তাদের জাতীয়তা থাকবে।
বারাণসী, গাজিয়াবাদ এবং বেরেলি নির্বাচনী এলাকা সহ ১৪টি জেলায় ৩০টি বিধানসভা কেন্দ্রে ইভিএমের সাথে ভোটার-যাচাইকৃত পেপার অডিট ট্রেইল (ভিভিপিএটি) মেশিন ব্যবহার করা হয়েছে।
ভোটার তালিকার বিশেষ সংক্ষিপ্ত সংশোধন অনুসারে জানুয়ারী ২০১৫ পর্যন্ত উত্তরপ্রদেশে মোট ১৪.০৫ কোটি ভোটার ছিল।
উত্তরপ্রদেশে বিধানসভা নির্বাচন অনুষ্ঠিত হয়েছিল ২০১৭ সালের ১১ ফেব্রুয়ারি থেকে ৮ মার্চের মধ্যে। বিদায়ী সরকারের মেয়াদ ২৭ মে ২০১৭ তারিখে শেষ হয়েছে।
৪ জানুয়ারী ২০১৭ তারিখে ভারতের নির্বাচন কমিশন উত্তরপ্রদেশের বিধানসভার নির্বাচনের তফসিল ঘোষণা করে, যার মধ্যে অন্যান্য চারটি রাজ্যের (গোয়া, মণিপুর, পাঞ্জাব এবং উত্তরাখণ্ড) নির্বাচন অনুষ্ঠিত হওয়ার কথা রয়েছে। পুরো নির্বাচনটি ৭টি ধাপে অনুষ্ঠিত হবে।
আসন্ন বিধানসভা নির্বাচনে ভোটারদের অভিপ্রায় সম্পর্কে ভবিষ্যদ্বাণী করার জন্য বিভিন্ন সংস্থা/সংস্থা জনমত জরিপ পরিচালনা করছে।
বিভিন্ন সমীক্ষক সংস্থা বিধানসভা নির্বাচনে ভোটারদের অভিপ্রায় সম্পর্কে ভবিষ্যদ্বাণী করার জন্য বুথফেরত সমীক্ষা পরিচালনা করেছে। প্রথম দফার নির্বাচনের পর হিন্দি সংবাদপত্র "দৈনিক জাগরণ" বিজেপির প্রচারণার জন্য একটি বুথফেরত সমীক্ষা প্রকাশ করেছিল। এর ফলে নির্বাচনের সময় বুথফেরত সমীক্ষার উপর নিষেধাজ্ঞা লঙ্ঘনের জন্য এর সম্পাদককে গ্রেপ্তার করা হয়।
১১ মার্চ ২০১৭ তারিখে ৪০৩টি বিধানসভা আসনের নির্বাচনের ফলাফল ঘোষণা করা হয়।